**Lomtalanítás**

**2021**

**Kérjük, olvassa végig!**

Társaságunk a lomtalanítás alkalmával a háztartásban feleslegessé vált **nagydarabos** hulladékokat (ami méretei miatt nem rakható a hulladékgyűjtő-tartályokba) gyűjti össze és szállítja el.

Amennyiben olyan eszközei, bútorai, vagy használati tárgyai vannak, amiket mások esetleg még használni tudnának, azokat leadhatja a Szemléletformáló és Újrahasználati Központjainkban (1151 Budapest, Károlyi Sándor u. 166. és 1181 Budapest, Besence u. 1/a.), vagy érdeklődhet a segélyszervezeteknél, hiszen ezzel segíthet másokon.

**Ne helyezzen ki a lomtalanításnál:**

**• a háztartásokban naponta képződő hulladékot**

**• ipari, mezőgazdasági, szolgáltatási tevékenység következtében keletkezett hulladékot**

**• veszélyes hulladékot**

**• elektromos és elektronikai hulladékot**

**• építési törmeléket**

**• gumiabroncsot**

**• zöldhulladékot (ág, nyesedék, lomb, fű)**

**• szénport, hamut**

**• földet**

**• elkülönítetten gyűjtött üveg-, papír-, műanyag- és fémhulladékot**

Társaságunk kizárólag az értesítőlevélben megadott kihelyezési időpontot követő napon szállítja el a lomokat. Az idei, 2021. évi lomtalanítás szervezése során is tiszteletben tartjuk a hivatalos munkaszüneti napokat, ezért ezeken a napokon Társaságunk nem végez lomtalanítást.

**A lomok kihelyezésének módja**

Kérjük, hogy a lomokat a lakóháza előtti, hulladékgyűjtő járműveinkkel jól megközelíthető közterületre helyezze ki, a lomokat ne az úttestre tegye, mert akadályozhatják a forgalmat, illetve balesetet okozhatnak.

**A lomtalanítás utáni takarítás**

Társaságunk a lomtalanítást követően elvégzi az úttest takarítását. Az ingatlan előtti terület és járdaszakasz megtisztítása az ingatlan tulajdonosának, üzemeltetőjének, használójának a kötelessége.

**Újrahasznosítható hulladékok**

Kérjük, hogy az újrahasznosítható csomagolási hulladékokat (fehér üveg, színes üveg, papír, műanyag, fémdoboz, italos kartondoboz) **ne** a lomokkal együtt helyezze ki, hanem erre a célra vegye igénybe az ingatlanhoz rendszeresített szelektív gyűjtőtartályainkat, hulladékgyűjtő-szigeteinket, lakossági hulladékudvarainkat, illetve Szemléletformáló és Újrahasználati Központjainkat.

**Veszélyes, illetve egyéb, különleges kezelést igénylő hulladékok leadása**

A tavalyi lomtalanítás tapasztalatait és a lakosságtól érkezett visszajelzéseket figyelembe véve, az idei évtől a veszélyes hulladék leadására – a megváltozott jogi környezetre is tekintettel – a budapesti hulladékudvarok biztosítanak lehetőséget.

**A korábbinál lényegesen korszerűbb, környezettudatosabb megoldásnak számos előnye van:**

**•** az egészségünket is veszélyeztető hulladékféleségek a lomtalanításra várakozás, tárolás nélkül, egész évben, tetszőleges időpontban szabályosan leadhatók

• környezettudatos, biztonságos lehetőséget kínálnak a hulladékudvarok a veszélyes anyagok leadására és tárolására

• egyéb – külön gyűjtött – hulladékfélék is leadhatók

• a közterületek, utcák tiszták maradnak, elkerülhető a szennyeződés

• az FKF alvállalkozók helyett saját infrastruktúrájával és hozzáértő szakembereivel végzi a veszélyes hulladékok átvételét

• a jól megközelíthető, fix átvevőhelyeken szakképzett személyzet áll a lakosok rendelkezésére

Az I. kerületi lakosok számára a veszélyes hulladékok leadására elsősorban a 1115 Budapest, Bánk bán u. 8-10. címen található hulladékudvart javasoljuk, amelybe ezen hulladékok a nyitvatartási időben, előzetes időpontfoglalás nélkül, egész évben beszállíthatók.

A hulladékudvarok elérhetőségéről, nyitvatartásáról, és az egyes hulladékudvarokban leadható további hulladéktípusokról, a leadás feltételeiről kérjük, tájékozódjon a [**www.fkf.hu**](http://www.fkf.hu) weboldalon.

**Egyedi és eseti lomtalanítás megrendelése**

A háztartások, társasházak az értesítőben jelzettől eltérő időpontban, külön díjazás ellenében, soron kívül is rendelhetnek lomtalanítást Társaságunktól.

Szolgáltatásainkkal kapcsolatos további kérdései esetén, hívja zöldszámunkat:

**06 80 353 353**

Ügyfélszolgálatunk készséggel áll az Ön rendelkezésére. A szolgáltatást írásban (levélben, faxon, e-mailben) lehet megrendelni.

**WEB:** [www.fkf.hu](http://www.fkf.hu) **E-MAIL:** [fkfzrt@fkf.hu](mailto:fkfzrt@fkf.hu)

**TEGYÜNK EGYÜTT KÖRNYEZETÜNKÉRT!**

Tisztelt I. kerületi Ügyfelünk!

2021-ben folytatjuk a szervezett lomtalanítást.

Kérjük, hogy a háztartásában összegyűlt nagydarabos

hulladékot (lomokat)

**2021. február 27-én, szombaton 18 óra után**

helyezze ki a lakóháza előtti, járműveinkkel jól megközelíthető közterületre.

**A lomok elszállítására kizárólag a kihelyezést követő napon kerül sor.**

**Aki települési hulladékot a közterületen engedély nélkül lerak, elhelyez, vagy nem a kijelölt lerakóhelyen rak le vagy helyez el, szabálysértést követ el, melynek büntetése hatósági eljárás megindulása esetén 150.000 Ft-ig terjedhet. A fenti szabálysértést elkövetőkkel szemben az illetékes hatóságok jogosultak intézkedni. Ezzel kapcsolatos bejelentését az alábbi linken található elérhetőségek valamelyikén teheti meg:**

[**www.fori.hu**](http://www.fori.hu)

Kérjük, hogy a megadott időpontot szíveskedjenek betartani annak érdekében, hogy elkerüljük:

* a gondosan kihelyezett lomok széttúrását,
* a szükségesnél nagyobb közterület-szennyezést, valamint
* a közlekedési nehézségeket és az esetleges baleseteket.

**Tegyünk együtt Budapest tisztaságáért!**

FKF Nonprofit Zrt.

Budapest, 2021. február